text: [{"text_idx": "#000003", "text": "Daawiit ammoo, nama Eefraataa kan ta\u2019e Ilma Isseey ture. Isseey ijoollee saddeettan qabu keessaa, Daawiit mucaa isa dhumaa yoo ta\u2019u, ijoolleen sadii: Eelyaab, Aminaadaabii fi Shaamaah iddoo dhaadannoon Goolyaad jiru kanatti waraanaaf hiriiranii turan (1 Saam. 17:13). Goolyaadis ganamaa fi galgala dhiyaachaa guyyaa Afurtamaafis mul\u2019achaa ture. Isseeyis ilma isaa Daawiitiin akka gara obboolleewwan isaatti galaa fuudhee deemu ergeen. Daawitiis hoolaa isaa tiksee biraatti dhiisee, ergaa ergameef galmaan ga\u2019uutti qaarii\u2019e. Uummanni Israa\u2019eelis yemmuu sana sulula Eelaa keessa turan (1 Saam 17:17-25)."}, {"text_idx": "#000015", "text": "Seenaa Daawiit warra isaa jaalalaan itti mo\u2019ate kana beekaan amantaa tokko akkana jedha: injifannoon keessaa injiifannoo alaatiin nama ga\u2019a; Daawiit abbaa isaaf ajajamuun obbooleessa isaattis afaan tolaa dubbachuudhaan waan qabsoo keessaa injifateef alattis milkaa\u2019e. Nutis yoo jaalala Mana Kiristaanaatiin booji\u2019amnu, obbooleewwan keenya kan jaalala Mana Kiristaanaatiin boji\u2019amanis ta\u2019ee, kan Mana Kiristaanaa hin hubanne jaalalaan yoo mo\u2019achuu dandeenye akkuma Gooftaan Kaayyoo fayyinsaa mormii obbooleewwan isaa obsee galmaan ga\u2019e, kaayyoo hafuurawaa keenya galmaan ga\u2019uu dandeenya."}, {"text_idx": "#000019", "text": "Kaayyoon baruulleen kun galmaan ga\u2019uuf qophaahes guyyaa Eebbaa kana kan ibsame yoo ta\u2019u, innis kiristaanonni Afaan oromootiin barumsa mana kiristaanaa baratanii mootummaa Waaqayyootiif akka qophaa\u2019an taasisuudha jedhameera. Sagantaa kana irratti keessummoonnii fi abbootiin mana kiristaanaa kan argaman yoo ta\u2019u, qophiileen barumsa wangeelaa fi Faarfannaa dhiyaataniiru."}, {"text_idx": "#000020", "text": "Qabiyyee fi qophii baruulee kanaa irraatti yaadnii fi qeeqni kennamee jira. Hirmaattota keessaas yaadnii fi gaaffileen dhiyaatanii kutaa qophii kanaatiin deebiin itti kennamee jira."}, {"text_idx": "#000027", "text": "Gaaffilee mana keessaa ka\u2019eef kutaan qophii baruullichaa kan deebii irratti kenne yoo ta\u2019u, hojiileen pirojeektii kanaa qophii baruullee fi Weebsaayitii kana dabalatee miidiyaalee barruu (Baruullee fi kitaaba) Miidiyaa Elektirooniksii, miidiyaa Biroodkaastii (Raadiyoo fi Televiziyoonaa) kan hojjetu waan ta\u2019eef tamsaasota kanaaf hunduu deeggarsa akka taassisu waamichi dhiyaatee jira."}, {"text_idx": "#000030", "text": "b) Falaasama humnaa isaa haaraa kana kan nu barsiise Gooftaa keenya Iyyasuus Kiristoosii fi fakkeenya Isaa kan ta\u2019e Daawiitirraa waan barachuu qabnu qalbeeffachiisuu;"}, {"text_idx": "#000034", "text": "Kun, caasaa Mana Kiristaanaa fi abbootii Afuura Qulqulluutiin muudamaniif, akkasumas, qaama Mana Kiristaanaa ta\u2019uun Kiristaanota itti gaafatamummaa ergamummaa fudhachuun ragaa bahuuf dirqama qabaniif (Hoj.1:8), hoolota tiksuudhaan iddoo margi lalisaan jirutti bobbaasuudhaan ibsama (Faar.22:1)."}, {"text_idx": "#000037", "text": "Falaasama Humnaa isa haaraa kana dhugaa ba\u2019uuf raajootaan dubbatameefii fakkeenyaan kan jiraachaa ture (Mar.12:35-37) Qulqulluu Daawiitii fi, dhugaadhaan kan jiraachaa ture Goftaa keenya Iyyasuus Kiristoos akkamiin dachee kana irratti akka deddeebi\u2019an jireenya keenya waliin wal simsiisnee ilaaluuf yaalla."}, {"text_idx": "#000039", "text": "Daawiit osoo mootii ta\u2019uuf hin muudamiinis ta\u2019e, osoo Gooliyaadiin wal hin falmiin dura tiksee hoolotaa ture. Hoolota kanas kan eegaa ture gammoojjii keessatti. Gammoojjiin kun iddoo bishaanii fi marga hoolota isaatiif barbaachisu argachuun hedduu rakkisaa itti ta\u2019edha. Kanaaf Daawiit \u201cWaaqayyoon tiksee kooti; Kan na dhabsiisuus hin jiru, Iddo dirreen jiidhaan jirutti na bulcha, gara laga itti aara galfatanittis naqajeelcha\u201d (Faar. 22:1) kan jedhee dubbate."}, {"text_idx": "#000043", "text": "Iddoo kanatti kan dhufe iddoo kabajaan ergamootaan yeroo hunda weeddisamuu gadi bu\u2019eeti. Akkuma Daawiit hoolota isaaf gammoojjii keessatti mankarare Ilmi Waaqayyoos hoolota Isaa kan jedhaman ijoollee Addaam barbaaduuf, tiksuuf, bobbaasuuf dachee kana irratti deddeebi\u2019ee jira (Yoh.10:11). Galata barbaaduuf akka hin jenne, Innoo afaan ergamootaan yeroo hunda weeddifama (Is.6:2-4). Aangoof akka hin jenne, Innoo Abbaa Isaatiin wal qixa Waaqayyodha (Yoh.14:13-14, 1:14-15, 1Yoh 5:20). Addunyaan kun hawwii isaa guutuu waliin Isa fuulduratti kan gatii hin qabne dha (1Yoh.2:15-17).Homaa wanti barbaade hin jiru. Falaasama humnaa isa haaraadhaan kanfaltiif faayidaa malee, waan akkanumatti bilisaan ilma namaa jaalateef (Yoh.3:16-17)."}, {"text_idx": "#000045", "text": "Waaqeffannaan keenyas kanfaltii dachee kanaan kan deeggaramu osoo hin taane kanfaltii samiitiin ta\u2019uu isaa hubannee, horiin moraa guutanis guutuu baatanis, firiin wayinii guutus hir\u2019atus, (In 3:16-18) aarsaa kanfaluudhaan jalqaba keenya xumuruun falaasama humnaa, kiristaanummaa keessatti gonfachuu qabnu dha."}, {"text_idx": "#000046", "text": "Daawiit gammoojjii kana keessatti osoo hooloota eeguu, Leencii fi Hamaagotni hoomaa isaa keessaa hoolota isaa jalaa fudhata ture. Homtuu na hin argu jedhee lubbuu isaafis sodaatee harka maratee taa\u2019uudhaa mannaa Leenca hoolota isaa fudhate faana bu\u2019a ture."}, {"text_idx": "#000048", "text": "Ammas Manni Kiristaanaa hoomaa ishee keessaa Leencaan kan fakkeeffamu diyaabiloos feedha fooniitiin, jaalala Addunyaatiinii, fi shakkiin yoo fudhatamu faana buutee leenca kana harkaa gachisiisuu qabdi. Kuni akka ta\u2019u qaamni ajaju hin barbaachisu, quuqamuufii rakkoo jiru hubachuu qofa dha. Keessattuu, Uummata Oromoo ilaalchisee qorumsa shakkitootaa, alagootaa fi siyaasaa hedduudhaan kan marfame ta\u2019uun isaa, osoo homtuu nu hin dirqisiisiin waan ilma namaa jaalannuuf, motuummaa Waaqayyoos akka dhaalu dharraanuuf qofa eegamuu hoolotaa kanaaf gatii kanfaluu qabna."}, {"text_idx": "#000053", "text": "Egaa, jaalalli Kiristoos kun humna isa dhugaa onnee jaalalaan guutamerraa madduu danda\u2019uu dha. Akkuma aarsaa kanfaluuf osoo hin siqiqiin Daawiit kokkee (morma) Leencaatti harka isaa ergee, afaan Leencaa keessaa hoolota isaa baraaretti,Gooftaan keenyas ijoollee Addaam kookkee diyaabiloos ilma namaa liqmse keessaa baasuuf du\u2019uufillee ta\u2019u duuti Isaa falaasama humnaa isa haaraan injifannoo waan ta\u2019eef (1Qor. 1:18) duubatti hin jenne."}, {"text_idx": "#000056", "text": "Odeeffannoowwan bu\u2019uurawoo Waa\u2019ee Waldaa Qulqullootaa"}]